กนกวรรณ ด่านอุดม

กนกวรรณ ด่านอุดม (เกิด 12 สิงหาคม พ.ศ. 2488) เป็นนักแสดง ผู้จัดละคร และผู้กำกับการแสดงในอดีตชาวไทย อดีตนางเอกดาวค้างฟ้าคู่ขวัญของพิศาล อัครเศรณี เคยมีฉายาว่า “อีหน้างอกหน้ากระดาน“ จากละครเรื่องขุนศึกมหาราช ที่เคยรับบทเป็น “ต้อยติ่ง“

 ประวัติ 
กนกวรรณ ด่านอุดม จบการศึกษาระดับ ม.ศ.5 จากโรงเรียนเบญจมราชาลัย ขณะที่เรียนใกล้จบการศึกษา คุณสัมพันธ์ พันธุ์มณีได้คัดเลือกเธอให้แสดงละครเรื่อง เรื่อง พระมหาเทวี ที่สร้างโดยท่านผู้หญิงประภาพรรณ วิจิตรวาทกร นายกสมาคมศิษย์เก่าโรงเรียนเบญจมราชาลัยและภรรยาของหลวงวิจิตรวาทกร ซึ่งละครเรื่องนี้ได้ถูกคัดบางตอนเข้าไปออกอากาศในช่อง 4 บางขุนพรหม พอเรียนจบ จงได้ทำงานแผนกการเงินในสถานีจากการชักชวนของคุณจำนงค์ รังสิกุล ผู้อำนวยการสถานีโทรทัศน์ ช่อง 4 บางขุนพรหม พร้อมกับเรียนนาฏศิลป์ ฟันดาบ ร้องเพลงทั้งไทยเดิมและไทยสากล รวมทั้งเป็นผู้ประกาศรายการโทรทัศน์

ต่อมาจึงได้แสดงละครเรื่องแรกทางช่อง 4 เรื่อง หนามยอกเอาหนามบ่ง ร่วมกับบุศรา นฤมิตร และ กำธร สุวรรณปิยะศิริ ต่อด้วย ขุนศึกมหาราช ซึ่งสร้างชื่อเสียงในบท ต้อยติ่ง เด็กสาวจอมแก่นชอบเตะต่อยเหมือนผู้ชาย จนได้รับฉายาว่า อีหน้างอกหน้ากระดาน และทำให้ผู้ชมติดภาพของเธอในฐานะนางเอกจอมแก่น นอกจากนี้เธอยังได้ร้องเพลงที่ชื่อว่าต้อยติ่งคู่กับกำธรด้วย จากนั้นพลิกบทบาทเป็นคนเรียบร้อยในเรื่อง แม่ศรีเรือน, น้ำผึ้งขม คู่กับสะอาด เปี่ยมพงษ์สานต์ และยังเคยเป็นนางเอกคู่ขวัญกับพิศาล อัครเศรณีในเรื่อง แววมยุรา, ละอองดาว เป็นต้น เธอยังมีผลงานละครอื่น ๆ ตามมาหลายเรื่องทางช่อง 4 ช่อง 5 และช่อง 9 ได้แก่ พันท้ายนรสิงห์, เปาบุ้นจิ้น, น้ำเซาะทราย ฯลฯ

จากนั้นจึงได้ผันตัวเป็นผู้จัดละครโทรทัศน์และผลิตละครมาหลายเรื่อง ผลงานที่เด่นคือ ผู้ชนะสิบทิศ ทางช่อง 9 ต่อมาได้ย้ายไปจัดละครให้กับช่อง 5 ในนามของรัศมีดาวการละคร เริ่มจากพล นิกร กินหงวน, ผู้กองยอดรัก, ยอดรักผู้กอง ต่อด้วย ทิวาหวาม, เมียหลวง และข้างหลังภาพ ซึ่งละครทั้งสามเรื่องนี้เธอได้ลงทุนพากองถ่ายไปถ่ายทำถึงต่างประเทศ 

ชีวิตส่วนตัวสมรสแล้วและมีลูกชาย 1 คน ปัจจุบันเป็นที่ปรึกษาด้านจัดงานละคร ทำธุรกิจส่วนตัว และผันตัวมาเป็นครูสอนลีลาศ ผลงานทางละครล่าสุดคือ หมูแดง ทางช่อง 3

 ผลงานการแสดง 
 ละครโทรทัศน์ 

 ปี  เรื่อง  รับบท  ออกอากาศ2508ควันเทียนช่อง 4ลูกทาส  คุณแดง  2509จอมดาบพเนจรเลือดอยุธยา2510หนามยอกเอาหนามบ่ง พระมหาเทวี ขุนศึกมหาราช  ต้อยติ่งพันท้ายนรสิงห์แม่ศรีเรือนแม่ม่าย กาบทอง หนามกุหลาบ  กระยาทิพย์ 2511 น้ำผึ้งขม   กังสดาล สัตยาวัตต์ (เกรซ, นุ้ย)เปาบุ้นจิ้นวิมานไฟ  รินทอง วรทิพย์2512 สามใบเถา  เล็ก ศันสนีย์   ช่อง 52514 เพลิงบุญ  พิมาลา   ช่อง 42515วิมานไฟ โรยทอง วรทิพย์ผู้กองยอดรัก  ผู้กองฉวีผ่อง 2517จำเลยรัก โศรยา กำแพงหัวใจ2518พล นิกร กิมหงวน นันทา ช่อง 92519ละอองดาว ละอองดาว เบญจรงค์ (แตน) / เจ้าหญิงละอองดาว นพดล แววมยุรา แววมยุรา (แวว) ผู้ชนะสิบทิศ ตะละแม่กุสุมา2520ศิวาราตรี ยามารตี ผู้ใหญ่ลีกับนางมา มาลินี2521 เลือดขัตติยา ทิพยรัตน์ดารากุมารี  ดอกฟ้าและโดมผู้จองหอง 	 หม่อมราชวงศ์หญิงแสงระวี2522 น้ำเซาะทราย พุดกรอง วิบูลย์สินช่อง 52525 เกียรติศักดิ์ทหารเสือ เจ้าหญิงนภาเขตเสมอแข (หญิงใหญ่)2555หมูแดง หม่อมระย้าช่อง 3

 ภาพยนตร์ 

 ปี  เรื่อง  รับบท 2512 ละครเร่ มารำ

 ผลงานกำกับการแสดง 
 ละคร 
 ออกอากาศทางช่อง 9
 ผู้ชนะสิบทิศ (2519)

 ออกอากาศทางช่อง 5 ในนามของรัศมีดาวการละคร

 ขุนศึก (2520)
 ทิวาหวาม (2521)
 สี่แผ่นดิน (2522)
 ดาวเรือง (2522)
 น้ำผึ้งขม (2522)
 ระฆังวงเดือน (2522)
 สายรุ้ง (2522)
 ค่าของคน (2522)
 ผู้กองยอดรัก (2522)
 ยอดรักผู้กอง – ผู้กองอยู่ไหน (2522)
 เคหาสน์สีแดง (2522)
 จำเลยรัก (2523)
 ในฝัน (2523)
 จ้อนกับแดง (2523-2525)
 น้ำเซาะทราย (2523)
 ชื่นชีวานาวี (2523)
 บ้านสาวโสด (2523)

 ในม่านเมฆ (2524)
 อย่าลืมฉัน (2524)
 พล นิกร กิมหงวน (2524)
 เกียรติศักดิ์ทหารเสือ (2525)
 สิ้นสวาท (2525)
 เยื่อกิ่งไผ่ (2525)
 วงเวียนชีวิต (2526)
 แค่เอื้อม (2527)
 ทัดดาวบุษยา (2527)
 ฝ้ายแกมแพร (2528)
 เดชแม่ยาย (2530)
 ดรรชนีนาง

 ออกอากาศทางช่อง 5 ในนามของคณะลักษณวรรณ ร่วมกับ (นงลักษณ์ โรจนพรรณ)

 สลักจิต (2531)
 คมพยาบาท (2531)
 ฟ้าเพียงดิน (2531)

 ออกอากาศทางช่อง 7 ในนามของรัศมีดาวการละคร
 หัวใจเถื่อน (2525)

 ภาพยนตร์ 
 นี่หรือความรัก (2522)

 อ้างอิง 

หมวดหมู่:นักแสดงหญิงชาวไทย
หมวดหมู่:ผู้จัดละครชาวไทย
หมวดหมู่:บุคคลจากโรงเรียนเบญจมราชาลัย
หมวดหมู่:บุคคลจากอำเภอบางบัวทอง
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงละครโทรทัศน์หญิงชาวไทย
หมวดหมู่:ผู้ได้รับรางวัลโทรทัศน์ทองคำ รางวัลเกียรติยศคนทีวี
หมวดหมู่:นักแสดงภาพยนตร์หญิงชาวไทย